b'\n_START_ARTICLE_\nHowelsen Hill\n_START_SECTION_\nZgodovina\n_START_PARAGRAPH_\nLeta 1905 je umetnik nastopal v ameri\xc5\xa1kem cirkusu Bailey, kjer se je v svoji to\xc4\x8dki pretvarjal da je smu\xc4\x8darski skakalec. V tem \xc4\x8dasu so ta nenavaden \xc5\xa1port poimenovali kar smu\xc4\x8darsko jadranje. Mo\xc5\xbeakar, ki je nastopil v tej to\xc4\x8dki pa ni bil nih\xc4\x8de drug kot norve\xc5\xa1ki imigrant Karl Howelsen, ki je dve leti pred tem zmagal na skokih v Holmenkollnu. Nekaj let kasneje se je ustalil v Steamboat Springsu._NEWLINE_Tukaj je Howelsen zgradil tudi prvo skakalnico, po katerem je le ta poimenovana in posledica tega je bila leta 1915 tudi ustanovitev zimsko smu\xc4\x8darskega kluba Steamboat. Leta 1931 so skakalnico pove\xc4\x8dali. Leta 1937 so odprli prvo vle\xc4\x8dnico, leto kasneje pa so tam prvi\xc4\x8d priredili skoke pod lu\xc4\x8dmi. V letih 1948 in 1959 so zraven zgradili \xc5\xa1e manj\xc5\xa1e skakalnice._NEWLINE_Leta 1972 je bila naletna smu\xc4\x8dina po\xc5\xbegana in uni\xc4\x8dena, za popolno obnovo in rekonstrukcijo naprave so potrebovali kar 5 let do leta 1977, ko so jo ponovno odprli._NEWLINE_Pozicioniran v sredi\xc4\x8du gorovja Rocky Mountains je Steamboat Springs skupaj s skakalnicami, smu\xc4\x8darskimi progami in teka\xc5\xa1kimi progami, eden vodilnih smu\xc4\x8darskih centrov v Koloradu. \xc5\xbde od leta 1914 tukaj vsako leto poteka zimski festival "Winter Carnival" z razli\xc4\x8dnimi tekmovanji in je sinonim za dolgoletno tradicijo.'